钦定古今图书集成/明伦汇编/家范典/第053卷 > 北齐颜氏家训 > 《治家篇》
## 钦定古今图书集成/明伦汇编/家范典/第053卷 > 北齐颜氏家训 > 《治家篇》

河北妇人织纴组𬘓之事，黼黻锦绣罗绮之工，大优
于江东也。太公曰：“养女太多，一费也。”陈蕃云：“盗不过
五女之门。”女之为累，亦以深矣。然天生蒸民，先人传
体，其如之何？世人多不举女，贼行骨肉，岂当如此而
望福于天乎？吾有疏亲，家饶妓媵，诞育将及，使遣婚
监守之。体有不安，窥窗倚户，若生女者，辄持将去。母
随号泣，莫敢救之，使人不忍闻也。

妇人之性，率宠子婿而虐儿妇。宠婿，则兄弟之怨生
焉；虐妇，则姊妹之谗行焉。然则女之行留，皆得罪于
其家者，母实为之。至有谚云：“落索阿姑飧。”此其相报
也。家之常弊，可不诫哉！

《婚姻素对》，靖侯成规。近世嫁娶，遂有“卖女纳财，买妇
输绢”，比量父祖，计校锱铢，责多还少，市井无异。或猥
婿在门，或傲妇擅室，贪荣求利，反招羞耻，可不慎欤！